Cuneiform Tablet TCL 1 240 (AM 268)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ḫa-ba-ta-li ki-ma na-aḫ-šu-ša-ra ší-li-a-ra me-ra-šu šu-ma ší-li-a-ra ṣú-ḫa-ra-am mì-ma a-kam-ma i-kà-ša-du-ni a-na É-be-et ḫa-ba-ta-li ú-ba-al šu-ma iš-tù ḫa-ba-ta-li mì-ma ú-pá-za-ar 2 ma-na KÙ.BABBAR i-ša-qal šu-a-tí i-du-ku-šu e-<gap>-nu ma-<gap>-nu ša 3 šu-im šu-ma ša ḫa-ba-ta-li ṣú-ḫa-ar-šu ú-lá-ad 6 GÍN KÙ.BABBAR a-na e-le-e i-za-zu du-nam ša ḫa-ba-ta-li ší-li-a-ra il₅-qé šu-ma É-et-sú a-na ba-tim i-ba-nu 2 ma-na KÙ.BABBAR i-ša-qal ú šu-a-tí i-du-ku-šu šu-ma ḫa-ba-ta-li i-lá-bi₄-in ší-li-a-ra a-na ší-mì-im i-dí-šu šu-ma ḫa-ba-ta-li ni-wa-aḫ-šu-ša-ar i-mu-tù ší-li-a-ra i-lá-qé šu-ma ṣú-ḫa-ra-am ú-lá-ad mì-ma É-be-tim i-lá-qé IGI du-ḫu-ší-lim wa-za-wa IGI ša-áb-tá